Spirogyra

Spirogyra inggih punika Chlorophyta (ganggang ijo) ingkang gadhah struktur badan filamen.Klasifikasi dan reproduksi Spirogyra (dipunundhuh 25 November 2012) Filamen punika wiyaripun udakawis 10-100 mikromèter kaliyan dawanipun saged ngantos sawatawis sèntimèter. Langkung saking 400 spésies Spirogyra gesang ing habitat toya tawar. Filamen Spirogyra ngandhut sel silinder utawi sub-silinder ingkang kasusun mawi cara linear. Trakadhang Spirogyra mbentuk permandhani ingkang warninipun ijem kaliyan ngambang ing lumah toya.

 Klasifikasi 

Spirogyra dipunklasifikasikaken ing karajan Protista ingkang kawangun saking organisme ingkang gadhah struktur sèl prasaja. Spirogyra kalebet ing filum Chlorophyta mawi kelas Zygnematophyceae. Kulawarga saking Spirogyra inggih punika Zygnemataceae, déné ordonipun inggih punika ordho Zygnematales. Nama èlmiyah Spirogyra inggih punika Spirogyra sp., mawi nama spésies ingkang manéka warni.

 Struktur Badan 

Badan Spirogyra gadhah wujud filamen.Karmana, Orman. 2007. Cerdas Belajar Biologi untuk Kelas X. Bandung:Grafindo Media Pratama Dawa badanipun saged ngantos 1 kaki (30,48 cm). Benang-benang punika kasusun saking protoplasma ingkang transparan kaliyan saben sèl gadhah satunggal utawi langkung saking satunggal kloroplas. Benang punika ndawa saking pucuk tumuju pucuk, saéngga wangunipun kados spiral. Ing kloroplas ingkang wangunipun pita wonten pirenoid ingkang kasusun selang-seling. Pirenoid punika dipunkupengi déning pringkilan glepung.

 Struktur Sèl 

Sel Spirogyra gadhah inti ingkang dumunung ing tengah, sitoplasmanipun kabungkus déning dinding sèl. Dinding sèlipun wonten kalih lapisan, inggih punika lapisan selulosa njawi kaliyan lapisan ing sajeronipun pèktin. Sèl Spirogyra gadhah vakuola ingkang ageng. Lapisan gelatin ingkang tipis ngayomi sadaya sèl, saéngga maringi karakter tartamtu dhateng Spirogyra.

 Réprodhuksi 

Réprodhuksi Spirogyra mawi kalih cara, inggih punika mawi cara aseksual kaliyan sèksual.Spirogyra(dipunundhuh 25 November 2012) Réprodhuksi asèksual mawi fragmentasi mbentuk aplanospora, akinet, kaliyan partenospora. Déné réprodhuksi sèksualipun mawi cara konjugasi lateral kaliyan konjugasi skalar.

 Konjugasi Lateral 

Gamèt kadhapur ing filamen tunggal. Kalih sèl ingkang sisihan ing sacelakipun dinding sèl malang maringi brenjolan ingkang dipunwastani tabung konjugasi. Salajengipun mbentuk saluran konjugasi ing kontak. Sitoplasma tanang ngalami migrasi liwat saluran konjugasi, nggabung kaliyan wadon.

 Konjugasi Skalar 

Konjugasi skalar mbetaheken asosiasi saking kalih filamen ingkang bènten, mbaris, inampingan sapérangan utawi sadaya dawanipun. Salah satunggaling saben sèl saking filamen mbaris nuwuhaken brenjolan tabung ingkang dipunwastani tabung konjugasi. Tabung punika ndawa, garing, ingkang ancasipun kanggé ndamel pérangan ingkang dipunwastani saluran konjugasi. Sitoplasma ingkang dados tanang mlampah ngliwati tabung kaliyan sitoplasma wadon, sarta sekring gamèt kanggé mbentuk satunggal zygospore.

 Mupangat 

Spirogyra punika fitoplankton ingkang fungsinipun dados panganan iwak. Dhaérah ingkang kathah plankton inggih punika tlatah toya ingkang kathah iwak. Spirogyra ugi dados prodhuser primèr, inggih punika ingkang nyameptakaken bahan organik kaliyan oksigèn kanggé kéwan-kéwan ingkang gesang ing toya, kados ta iwak, urang, kaliyan gegremet air. Wontenipun prodhuser ngundang tekané konsumèn, prédhator, kaliyan organisme sanès ingkang mbentuk ékosistem perairan.

 Cathetan suku 

Kategori:Biologi